CELEX: 32002D0075
Language: sk
Date: 2002-02-01 00:00:00
Title: Rozhodnutie Komisie z 1. februára 2002, ktorým sa ustanovujú osobitné podmienky dovozu hviezdicového anízu z tretích krajín (oznámené pod číslom dokumentu C(2002) 379)Text s významom pre EHP.

Dôležité právne oznámenie

|

32002D0075

Úradný vestník L 033 , 02/02/2002 S. 0031 - 0034

		Rozhodnutie Komisiez 1. februára 2002,ktorým sa ustanovujú osobitné podmienky dovozu hviezdicového anízu z tretích krajín(oznámené pod číslom dokumentu C(2002) 379)(Text s významom pre EHP)(2002/75/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 93/43/EHS zo 14. júna 1993 o hygiene potravín [1], a najmä na jej článok 10 ods. 1,keďže:(1) Hviezdicový aníz (Illicium verum), známy aj ako čínsky hviezdicový aníz, alebo čínsky badian, je vhodný na ľudskú spotrebu a všeobecne sa používa v potravinách.(2) O botanickej odrode hviezdicového anízu známej ako japonský hviezdicový aníz (Illicium anisatum, známy aj ako Illicium religiosum, Illicium japonicum, shikimi a skimi), je vedecky dokázané, že je prudko jedovatý a preto nie je vhodný na ľudskú spotrebu.(3) Analýza zásielok hviezdicového anízu pochádzajúcich z určitých tretích krajín vykázala aj výskyt japonského hviezdicového anízu; výskyt japonského hviezdicového anízu v niektorých prípadoch dali do súvisu s otravou potravinami v spoločenstve.(4) V určitých tretích krajinách nastal teda hygienický problém, ktorý vážne ohrozuje verejné zdravie spoločenstva, a preto sa musia prijať ochranné opatrenia na úrovni spoločenstva.(5) Je dôležité, aby na ľudskú spotrebu alebo ako potravinová prísada z tretých krajín dovážaný hviezdicový aníz, neobsahoval japonský hviezdicový aníz.(6) Príslušné orgány v tretích krajinách musia pri každej zásielke hviezdicového anízu pochádzajúcich z ich krajín preukázať dokumentmi potvrdzujúcimi, že výrobky pozostávajú len z hviezdicového anízu a sú bez japonského hviezdicového anízu.(7) Je v záujme ochrany verejného zdravia potrebné, aby zásielky určitého hviezdicového anízu dovážané na ľudskú spotrebu alebo používané ako potravinová prísada boli pred prepustením do voľného obehu podrobené náhodnej kontrole; z toho istého dôvodu musia byť kontrolované aj výrobky, ktoré sa už nachádzajú na trhu.(8) Pretože v tomto rozhodnutí ustanovené ochranné opatrenia majú vážny dopad na kontrolné zdroje členských štátov, ich výsledky by mali byť vyhodnotené v krátkej dobe a ak je to vhodné, opatrenia zmeniť.(9) V súlade s článkom 10 ods. 3 smernice 93/43EHS o ustanovených opatreniach v tomto rozhodnutí po porade s členskými štátmi 18. decembra 2001,PRIJALA TOTO ROZHODNUTIE:Článok 11. Členské štáty môžu dovážať z tretích krajín hviezdicový aníz (Illicium verrum) spadajúceho pod číselný znak KN 09091000, ktorý je určený na ľudskú spotrebu alebo ako prísada do potravín, pod podmienkou, že:a) každú zásielku sprevádza správa o výsledkoch úradného odberu vzoriek a rozborov a osvedčenie, v súlade so vzorom v prílohe I, vyplnené, podpísané a overené príslušnými orgánmi vyvážajúcej tretej krajiny, ktoré preukazuje, že zásielka neobsahuje japonský hviezdicový aníz (Illicium anisatum, známy aj ako Illicium religiosum, Illicium japonicum, shikimmi a skimmi), ktorý nie je vhodný na ľudskú spotrebu;b) zásielky sa dovážajú do spoločenstva cez jeden zo vstupných bodov vymenovaných v prílohe II.c) každá zásielka je označená číselným znakom, ktorý je totožný s číselným znakom zdravotného certifikátu a priloženej správy o výsledkoch úradného výberu vzoriek a rozboru uvedených v bode a).2. Príslušné orgány jednotlivých členských štátov zabezpečia, aby podklady dovážaného hviezdicového anízu z tretích krajín boli skontrolované, a teda spĺňali požiadavky stanovené pre vydanie osvedčenia a výsledky úradného výberu vzoriek uvedené v odseku 1 písm. a) boli priložené. Na tieto účely členské štáty zabezpečia, aby dovozcovia boli povinní nahlásiť zásielku na vstupných bodoch do spoločenstva s uvedením množstva, druhu a predpokladaného termínu príchodu.3. Členské štáty uskutočnia náhodný odber vzoriek a analýzu zásielok hviezdicových anízov z tretích krajín, ktoré sú určené na ľudskú spotrebu alebo ako prísada do potravín, predtým ako sú prepustené do voľného obehu zo vstupných bodov spoločenstva a informujú Komisiu o výsledkoch cestou (rapid alert system for food – RASFF) rýchleho poplašného systému pre potraviny. Členské štáty môžu náklady za rozbory vyúčtovať dovozcovi alebo jeho zástupcovi.Článok 2Členské štáty môžu povoliť dovoz japonského hviezdicového anízu len na iné účely ako ľudská spotreba.Každá zásielka japonského hviezdicového anízu, ktorá je dovážaná z tretích krajín do spoločenstva, musí byť označená etiketou, že výrobok nie je vhodný na ľudskú spotrebu.Článok 3Členské štáty prijmú vhodné opatrenia, vrátane odberu vzoriek a rozboru japonského hviezdicového anízu už nachádzajúcich sa na trhu, aby overili, že tieto neobsahujú japonský hviezdicový aníz.Článok 4Toto rozhodnutie sa prehodnotí do 1. júna 2002 s cieľom posúdiť, či osobitné podmienky ustanovené v článku 1 poskytujú postačujúcu úroveň ochrany verejného zdravia v spoločenstve.Článok 5Členské štáty prijmú opatrenia na dosiahnutie súladu s touto smernicou. Informujú o tom Komisiu.Článok 6Toto rozhodnutie je adresované členským štátom.V Bruseli 1. februára 2002Za KomisiuDavid Byrnečlen Komisie[1] Ú. v. ES L 175, 19.7.1993, s. 1.--------------------------------------------------PRÍLOHA I+++++ TIFF +++++--------------------------------------------------PRÍLOHA IIZoznam vstupných bodov cez ktoré hviezdicové aníz s pôvodom v tretích krajinách sa dovážajú do Európskeho spoločenstvaČlenský štát | Miesto vstupu |Belgicko | Antwerp |Dánsko | Všetky dánske prístavy a letiská a hraničné prechody |Nemecko | HZA Munich letisko a HZA Munich-ZA letiskoHZA Bremerhaven-ZA Rotersand in HZA Bremen-ZA BremershavenHZA Bremerhaven-ZA kontajnerový terminál a HZA Bremen-ZA Bremerhaven kontajnerový terminálHZA Hamburg-Freihafen-Terminal in HZA Hamburg-Hafen-ZA WaltershofHZA Hamburg-Freihafen-ZA Ericus Terminal Südbahnhof in HZA Hamburg-ZA WaltershofHZA Hamburg-Freihafen-ZA Köhlfleetdamm in HZA Hamburg-ZA WaltershofHZA Hamburg-St Annen-ZA Altona bez náhrady zrušený od 1.1.2002HZA Hamburg-Waltershof-Terminal in HZA Hamburg-ZA WaltershofHZA Hamburg-Waltershof-letisko v HZA Itzehoe-ZA Hamburg-letiskoHZA Lüneburg-ZA Stade in HZA Oldenburg-ZA StadeHZA Trier-ZA Idar-Oberstein in HZA Koblenz-ZA Idar-Oberstein |Grécko | Athens, Pireas, Elefsis, Athens Airport, Thessaloniki, Volos, Patra, Iraklion Crete, Crete Airport, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi |Španielsko | A Coruña-Laxe (prístav), Algeciras (prístav), Alicante (letisko a prístav), Almería (letisko a prístav), Asturias (letisko), Barcelona (letisko a prístav), Bilbao (letisko a prístav), Cádiz (prístav), Cartagena (prístav), Gijón (prístav), Gran Canaria (letisko), Huelva (prístav), Las Palmas de Gran Canaria (prístav), Madrid (letisko), Málaga (letisko a prístav), Márin (prístav), Palma de Mallorca (letisko), Pasajes (prístav), Santa Cruz de Tenerife (prístav), Santander (letisko a prístav), Santiago de Compostela (letisko), San Sebastian (letisko), Sevilla (letisko a prístav), Tarragona (prístav), Tenerife Norte (letisko), Tenerife Sur (letisko), Valencia (letisko a prístav), Vigo (letisko a prístav),Villagarcía-Ribeira-Caraminal (prístav), Vitoria (letisko), Zaragoza (letisko) |Francúzsko | Marseilles (Bouches-du-Rhône), Le Havre (Seine-Maritime) |Írsko | Dublin (prístav a letisko), Cork (prístav a letisko), Shannon (letisko), Waterford (letisko) |Taliansko | Všetky prístavy a letiská a hraničné prechody |Luxemburg | Centre douanier, Croix de Gasperich, Luxembourg |Holandsko | Rotterdam |Rakúsko | HZA Graz, HZA Vienna, Wiener Neustadt, Linz |Portugalsko | Všetky prístavy a letiská a hraničné prechody |Fínsko | Helsinki |Švédsko | Göteborg |Spojené kráľovstvo | Belfast, Felixstowe, Gatwick Airport, Heathrow Airport, Hull, Liverpool, London, Southampton |--------------------------------------------------